Document ID: /roh_data/filtered/fineweb-2-filterrobots_roh.jsonl.gz/57023

6 SURSELVA MARDI, IL 1. DA DECEMBER 2009 Mo ina mudesta tscheina – e bia canzuns 100 onns Chor-baselgia evangelic Sagogn ■ Vendergis vargau ein commembras e commembers dil Chor-baselgia evangelic da Sagogn s’entupai ella ustria Stiva Grischuna pervia d’in eveniment special: La suprastonza dil chor ha offeriu a commembras e commembers ina sempla tscheina per commemorar il 100avel anniversari dall’uniun. Sch’ina uniun festivescha il 100avel anniversari vegn quei fatg per ordinari cun ina fiasta pli gronda. Pil centenari vegnan envidai chors hospitonts, ei ha liug ina commemoraziun pli gronda, ina fiasta giubilara cun oraturs, concerts e til festiv. Quei ei silmeins il standard. Tut auter tier in’uniun a Sagogn: En tutta tgeuadad ha il chor-baselgia evangelic festivau siu giubileum da 100 onns. Vendergis vargau ha la suprastonza envidau cantaduras e cantadurs activs ad ina tscheina. Gia ils 1853 existeva in chor Sco quei ch’igl ei generalmein enconuschent ei Sagogn in vitg paritetic. Quei vul gir che catolics e reformai vivan dapi la Reformaziun – pia dapi gleiti 500 onns – da cuminonza el medem vitg. Enstagl che tut ils habitonts da Sagogn ein secunvegni da restar tier la confessiun veglia ni da midar tier la nova han els decidiu gia el 16avel tschentaner da viver in sper l’auter senza embrugls. Tals ha ei tuttina dau, cunzun el 17avel tschentaner. Dispettas ed aversiuns confessiunalas ein denton dagitg vargadas. En ina casa vivan commembers La foto muossa il Chor-baselgia reformau da Sagogn avon la baselgia da Gadmen ella Surselva bernesa. Il zercladur d’uonn ha il chor visitau l’anteriura plevonessa Ivana Fucik. MAD d’ina confessiun, ella vischina tals dall’autra. Buc il davos entras il cant eis ei gartegiau da viver en pasch e harmonia. Malgrad quei dat ei aunc oz dus chorsbaselgia separai a Sagogn. In dad els, il chor mischedau reformau, festivescha siu 100avel anniversari. Ils 1909 havevan 25 commembers fundau quel. Intent eri stau da dar tempra festiva a fiastas ecclesiasticas. Era la tgira dalla cumpignia cul spért religius e la cultu- ra reformada haveva animau da semetter ensemen en in chor-baselgia. El senn dalla Reformaziun nua ch’il lungatg dil pievel ha ina gronda muntada existeva denton gia bia pli baul in chor-baselgia. En in cudisch da cant che vegn conservaus en ina casa privata eis ei documentau nér sin alv ch’in chor viril reformau existeva gia igl onn 1853. Ord quel ei lu il chor viril resortius sco quei ch’el exista aunc oz. Ils umens havevan mess dalla vart barrieras confessiunalas ed en- tschiet a cantar ensemen senza mirar silla confessiun. La renaschientscha Sper il cant profan muncava tuttenina ella pleiv reformada in chor-baselgia. Perquei han 25 commembras e commembers dallas famiglias reformadas Candrian, Coray, Bundi, Padrun, Schmidt, Steinrisser ed Oswald fundau in chor sacral. Quel ei silsuenter staus activs rodund 50 onns. Tochen els onns tschun- conta eis ei vegniu cantau stedi e regularmein. Igl ei documentau ch’il Chor-baselgia evangelic da Sagogn ei era separticipaus a fiastas da cant districtualas ed allas fiastas ecclesiasticas regiunalas. Da circa 1956 tochen 1976 ha il chor lu fatg in paus. Adina puspei havev’ins fatg in sforz da reactivar el. Quei ch’ei la finala gartegiau pil beinvegni da plevon René Bachofen. Pli tard han 22 commembras e commembers cantau sin iniziativa da siu successur, plevon Donald Hassler. In factur impurtont ch’ins stueva adina puspei interrumper las activitads era la munconza da dirigent. Da Pastgas 1990 ha scolast Georg Candrian surpriu la bitgetta e dirigiu il chor duront 13 onns. En quels onns ha il chor dau concerts, ha tgirau il cant sacral e profan, ha cantau regularmein en baselgia e tgirau la cuminonza. Era viadis nunemblideivels dattan perdetga d’ina perioda fetg fritgeivla e vastas activitads. Igl onn 2004 ha la feglia da scolast Georg, la musicista Daniela Candrian, surpriu la bitgetta. Cun sia dinamica, scolaziun e sensori per la «biala» canzun gartegia ei ad ella da motivar cantaduras e cantadurs. Il diember variescha pauc dapi l’entschatta. Oz fan 19 persunas part dil chor, 12 dunnas e 7 umens. La sera commemorativa pil 100avel anniversari ei stada tipica per quei chor: Igl ei vegniu cantau, ina canzun suenter l’autra, a moda pacifica e senza oraturs ed acts festivs. Augustin Beeli ■ TRUN Sur Tomasz Piotr Drwal daventa plevon Cun occasiun dalla bein frequentada radunonza dalla Pleiv s. Martin da Trun il venderdis vargau ei la tractanda principala stada l’elecziun da sur Tomasz Piotr Drwal sco plevon. Suenter la prelecziun dil curriculum vitae dil niev plevon da 48 onns ha el relatau sur da sia affonza e las difficultads da studegiar teologia en ina tiara, bein fetg catolica, denton cun in reschim totalitar communist. Per sescriver en l’universitad ha el stuiu s’immatricular en il rom filosofia-teologia e buca semplamein teologia. In fatg ch’ei per nus, che vivin en ina tiara nua che la libertad persunala s’auda da vegl enneu tier ils dretgs fundamentals, bein mo grev da capir. En sia pratica sacerdotala da 23 onns ei el buca mo staus docent sin las universitads da Tarnow e Krakau, el ei era staus guid da pelegrinadis en las tiaras sontgas. Leu ei el seprofundaus en ils lungatgs originals biblics per aschia buc esser dependents da translaziuns dil Veder Testament e cheutras eis ei ad el pli sempel d’interpretar precisamein la scartiras dil Veder Testament. Sin fundament dallas experientschas positivas fatgas duront ils davos 15 meins cun sur Tomasz sco carstgaun, scienziau e sacerdot ha la suprastonza dalla pleiv dumandau sur Tomasz sch’el lessi buca schar eleger sco plevon dalla pleiv. Suenter sia risposta positiva e cun consentiment digl episcopat ha la elecziun desiderada saviu succeder. Sco il plevon ha palesau als presents ha sia decisiun giu differents motivs. El selegra d’astgar accumpignar ils cartents en la veta quotidiana e da saver far quei ella bellezia cuntrada sursilvana, circumdada dallas imposantas cadeinas da cuolms. Motivs persuenter ein era stai la cultura ed il lungatg romontsch. Mo era la curteseivladad ed il fatg ch’el ei vegnius beneventaus dalla populaziun dalla vischnaunca – sco jester – naven dalla bial’entschatta cun in cor aviert e senza pregiudezis, han fatg quella decisiun pli sempla. Cun ina tscharna unanima han ils parochians documentau lur simpatia e mussau l’engrazieivladad enviers la decisiun il niev plevon. Nus giavischen ad el vinavon in bien maun e la benedicziun divina per siu operar sacerdotal. Cussegl pastoral/anr La pli pintga fiera d’advent La Quotidiana presenta l’annada 2008 Suenter la tiarza ediziun dils pops digl onn 2008 selegra La Quotidiana da presentar el decuors dil meins schaner 2010 ils affons naschi il 4. quartal 2008. Nus dein la pusseivladad agl entir intschess romontsch da separticipar. Tarmettei pia ina foto actuala da vies affon ch’ei naschius denter igl october e la fin december 2008 cun las suandontas indicaziuns: – num e prenum digl affon – data da naschientscha – liug da domicil – num e prenum dils geniturs La foto digitala duei esser sil pli pauc 500 KB. Fotografias da handy ein buc adattadas, fotos sin pupi perencunter bein. Secapescha che lezzas vegnan returnadas. La quarta ediziun cumpara il schaner 2010. Ella cumpeglia affons ch’ein naschi il quart quartal 2008 (october–december 2008). Las fotografias e las indicaziuns ein dad inoltrar entochen ils 31 da december 2009 alla suandonta adressa: ■ (anr/hh) Ell’ucliva da Segnas ha giu liug la davosa fin d’jamna probablamein la pli pintga fiera d’advent dalla regiun. Quella ei vegnida procurada dallas treis exposituras Regula Manetsch, Ida Dermon e Sina Lehmann (da sen.). Visitadras e visitaders ein buca mo vegni puppergnai cun in sitg, mobein han era saviu prender investa da bellezia lavurs fatgas a maun: Tschupials e decoraziuns per advent e Nadal, cartas, candeilas e cozzas. A quella sentupada da tempra amicabla ha ins denton era saviu cumprar petta cun péra. FOTO H. HUONDER La Quotidiana L’annada 2008 Via comerciala 22 7007 Cuera e-mail: [email protected] Ord il ravugl dallas annunzias inoltradas trai la diala da cletg mintga quartal treis victurs. La Quotidiana selegra dils purtrets dils affons romontschs ed engrazia per la collaboraziun.